google/wiki40b huggingface dataset:
Seru Epenisa Cakobau

Biografi

Cakobau etterfulgte sin far, ratu Tanao Visawaq, som øverste høvding («vunivalu») over øya Bau den 8. desember 1852. Idet han hevdet at Bau hadde overhøyhey over resten av Fiji, gjorde han krav på tittelen som konge av Fiji. Cakobaus krav ble imidlertid ikke akseptert av de øvrige høvdinger, som høyst regnet ham som primus inter pares (først blant likemenn) og kanskje knapt nok dette. 
Dette førte til at han startet en langvarig krig (nesten nitten år) med henblikkø på å samle landet under sin ledelse. I 1865 ble det etablert en konføderasjon av uavhengige kongedømmer i Viti, med Cakobau som formann for generalforsamlingen. To år senere ble konføderasjonen imidlertid oppdelt i kongedømmet Bau og kongedømmet Lau med Cakobau som konge for førstnevnte. Med støtte fra tilflyttere lyktes det omsider for Cakobau å skape et samlet fijiansk kongedømme i 1871 med Levuka som hovedstad. Han bestemte seg for å opprette et konstitusjonelt monarki, og den første lovgivende forsamling ble avholdt i november samme år. Både lovgivende forsamling og kabinett ble dominert av fremmede.
USAs regjering hadde anerkjent Cakobaus krav på kongemakten over et forenet Fiji lenge før hans krav ble akseptert av de øvrige høvdinger. På lang sikt fikk denne imidlertid ikke gavn av anerkjennelsen. Den amerikanske regjering holdt ham ansvarlig for et brannattentat mot John Brown Williams hjem i 1849 (før Cakobau ble både øverste høvding og konge). William var amerikansk konsul på Nukulau, en øy i området. USA krevde for dette en kompensasjon på 44.000 dollars, men Cakobau var ute av stand til å betale dette beløp, og ettersom han fryktet en amerikansk invasjon og annektering, bestemte han seg for å avstå landet til Storbritannia. Han var også til dels motivert av håpet om at britisk ledelse ville bringe sivilisasjon og kristendom til Fiji. 
Cakobau var opprinnelig kannibal, men var konvertert til kristendom og hadde gitt avkall på kannibalisme i 1854. 
Etter avståelsen av landet beholdt han sin posisjon som Fijis øverste høvding som vunivalu av Bau og levde tilbaketrukket til sin død i 1883.

Ettermæle

Cakobau er blitt et ærefullt navn på Fiji, idet mange av landets ledende personer har vært direkte etterkommere etter Seru Epenisa Cakobau. Hans oldebarn, rato sir George Cakobau ble Fijis første innfødte generalguvernør i perioden 1973-1983. En annen efterkommer, ratu Epeli Nailatikau, ble formann for Representantenes Hus i Fiji. Ratu sir Kamisese Mara, det moderne Fijis grunnlegger, er også etterkommer av Cakobau. Fijis politiske, akademiske og militære elite ble preget av velrenommerte Cakobau-etterkommere.
Baiquan

Baiquan (kinesisk: 拜泉县; pinyin: Bàiquán Xiàn) er et fylke i provinsen Heilongjiang i Folkerepublikken Kina. Det ligger i byprefekturet Qiqihar.
Befolkningen var på 566 959 innbyggere i 1999.

Samferdsel

Kinas riksvei 202 løper gjennom området. Den begynner i Heihe i provinsen Heilongjiang, passerer gjennom Harbin og Shenyang, og ender i Dalian ved Gulehavet.
Country Music Association

Country Music Association (CMA) er en organisasjon som ble dannet i 1958, i Nashville, Tennessee i USA, for å promotere countrymusikk, og som sådan ble CMA den første organisasjonen i verden som promoterte en bestemt musikksjanger.
Tenjo Vista oljekraftverk

Tenjo Vista oljekraftverk er et oljekraftverk på Guam i Stillehavet. Det har en installert produksjonskapasitet på 26,4 MW, fordelt på 6 like store turbiner. Anlegget ble påbegynt omkring 1995 gjennom samlokalisering av utstyr fra to tidligere kraftverk, og stod ferdig i 1999. Brenselkilden er dieselolje. Anlegget drives av selskapet Guam Power Authority.
Hånden fra graven

Hånden fra graven  Systema "Perimetr", lit. "Perimeter" System, med GRAU Index 15E601, også kjent som Perimeter, er et automatisk kommando- og kontrollsystem for kjernefysiske interkontinentale ballistiske missiler. Systemet er et godt eksempel på MAD – Mutually Assured Destruction – avskrekking-konseptet som betyr at alle er sikre på å bli utslettet dersom noen av atommaktene skulle forsøke å slå til med et massivt angrep først. Systemet kan automatisk skyte ut alle russiske interkontinentale ballistiske missiler (ICBM) ved å sende ut nødvendige avfyringskoder til missilene dersom sensorer oppdager mange kjernefysiske eksplosjoner på russisk jord. 
Radiologiske sensorer fra mange steder i Russland leser av strålingsnivået og sammenligner dette med normalen. Andre sensorer i områdene seismikk, lysforhold og lufttrykk tar opp og sammenlignes med normalen på samme måte. Alle data fra slike sensorer blir overført til en sentral med en datamaskin som kan avgjøre om Russland har vært utsatt for et atomangrep eller ikke uten at personer er til stede i kommandosentrene. Dersom svaret er ja, blir raketter sendt opp med utløsingskoder til alle missilene som blir styrt mot mål som er programmert inn på forhånd. Man håper at dette systemet ikke er aktivt hele tiden, men blir aktivert ved farlige kriser. Man tror likevel at systemet blir vedlikeholdt og er klart til bruk i 2017.
Et liknende system fantes i USA, og var kalt AN/DRC-8 Emergency Rocket Communications System (ERCS).
Eophileurus multidentatus

Utseende

En middelsstor (ca. 20 millimeter), avlang, blankt svart hornbille. Hannen har et butt horn i pannen, pronotum har en avrundet grop i midten, men ikke noen knøl ved forkanten, og nokså tett punktert. Dekkvingene er forholdsvis lange og smale med tydelige punktstriper. Hunnen ligner hannen men gropa på pronotum mangler.

Levevis

Larvene lever i råtten, død ved, de er rovdyr som jakter på andre vedlevende insekter. De voksne billene kan leve temmelig lenge.

Utbredelse

Arten lever på Borneo.
Ahmed Hegazy

Landslaget

Under Sommer-OL 2012 i London deltok han for landet sitt der laget hans ble utslått i kvartfinalen.
3. september 2011 fikk han sin første landskamp for Egypt mot Sierra Leone.
Han ble tatt ut i Egypts tropp til VM i fotball 2018 i Russland.
Utgangshastighet

Utgangshastighet (også kalt munningshastighet) er den hastigheten et prosjektil har når det forlater våpenets munning. Utgangshastigheter ligger mellom ca. 240 m/s for noen pistoler og eldre patroner og 1 200 m/s i moderne rifler med høyytelses patroner, slik som .220 Swift og .204 Ruger. Moderne stridsvogner med APFSDS-prosjektiler har en utgangshastighet på rundt 1 800 m/s. Den sistnevnte hastigheten ligger nær grensen som er oppnåelig med kjemiske brennstoffer. Hastigheten til et prosjektil er størst ved munningen og minker gradvis på grunn av luftmotstand. Utgangshastigheten er vesentlig avhengig av prosjektilvekt, kruttgassens trykk og løpets/rørets lengde. Utgangshastigheten har innvirkning på skuddvidde, prosjektilbanens form, treffsikkerhet og prosjektilets gjennomslagskraft.
I konvensjonelle våpen bestemmes utgangshastigheten av kvaliteten (brennhastighet, ekspansjon) og mengde brennstoff, prosjektilets masse og lengden på løpet. Et sakte brennende drivstoff krever et lengre løp for å brenne fullstendig, men kan på den andre siden bruke et tyngre prosjektil. Et raskt brennende drivstoff kan akselerere et lettere prosjektil til større hastigheter hvis den samme mengden drivstoff benyttes. I et våpen er trykket som kommer fra forbrenningsprosessen den begrensende faktor for prosjektilhastigheten. En balanse mellom drivstoffets kvalitet og kvantitet (mengde), prosjektilmasse og løpslengde må være til stede dersom både sikkerhet og optimal ytelse skal oppnås.
Lengre løp gir kraften fra drivstoffet mer tid til å «dytte» og akselerere kulen. Av denne grunn gir lengre våpenløp generelt større hastigheter dersom alt annet er likt. Ettersom kulen beveger seg nedover løpet minker imidlertid gasstrykket fra drivstoffet bak kulen. Gitt et langt nok løp, vil det eksistere et punkt hvor friksjon mellom kulen og løpet (og luftmotstanden) vil være lik kraften fra gasstrykket bak den, og fra det punktet vil kulens hastighet avta.
Store skipskanoner og skipsartilleri vil ha et forhold mellom lengde og diameter på mellom 38:1 og 50:1. Dette lengdeforholdet maksimerer prosjektilhastigheten. Det er stor interesse i å modernisere sjøvåpen ved bruk av elektrisk drevne skinnekanoner (rail guns), som overgår begrensningene nevnt over. Med skinnekanoner oppnås en konstant akselerasjon i enhetens fulle lengde, noe som i stor grad bidrar til økt utgangshastighet. Det er også en betydelig fordel at slike våpen ikke trenger å bære eksplosivt drivstoff, og selv prosjektilets indre ladninger kan elimineres på grunn av den store hastigheten – prosjektilet blir strengt tatt et kinetisk våpen.
Bembidion quadrimaculatum

Utbredelse

Bembidion quadrimaculatum finnes i hele Europa, østover til India i Asia. Den er også registrert fra Norge.

Utseende

Bembidion quadrimaculatum er mellom 2,8-3,5 millimeter lang, med en ganske slank og litt flat kroppsform. Dekkvingene har fire lysere flekker, to foran og to bak. Brystskjoldet (pronotum) har bakkantet tannformet utdratt og er helt glatt uten en fin nettaktig struktur. (Krever god forstørrelse). Hodet har noen panne fårer somkonvergerer og i framkanten nesten møtes. Antenneleddene har  lange hårbørster i spissen, antennens fjerde ledd har fine korte tilliggende hår. (Krever forstørrelse for å se),  Fasettøynene er noe utstående. Maxillarpalpene har et lite og nålformet endeledd, dette skiller slekten fra de andre nordiske løpebillene, hvor dette leddet er mye større og mer økseformet. Mange av artene i slekten er like hverandre og er vanskelige å artsbestemme.

Levevis

Bembidion quadrimaculatum er ganske vanlig og alminnelig på flere ulike leveområder. Den tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de voksne, både i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Olethrius

Utseende

Store (30-75 millimeter) og kraftige, mørk rødbrune til brunsvarte trebukker. Hannens kjever er ikke påfallende forstørrede. Pronotums bakhjørner har en skarp tagg. Kroppsformen er litt flat, antennene forholdsvis korte.

Levevis

Larvene borer i død ved, ofte i døde røtter. De etterlater seg grove ganger i veden. Utviklingen tar flere år. Disse billene besøker ikke blomster, og mange arter er nattaktive. En del av dem kommer til lys.

Utbredelse

Gruppen er utbredt i Oseania, fra de østre delene av Australia og Ny-Guinea østover til Tonga.
Archanara

Utseende

Middelsstore (vingespenn 26 – 41 mm), lyst gulbrune nattfly. Forvingen er nokså smal, avrundet, vanligvis ensfarget bortsett fra noen små, svarte flekker. Bakvingen er lyst gulbrun.

Levevis

Artene har larver som lever i stenglene av ulike sumpplanter. De voksne sommerfuglene flyr på ettersommeren og høsten.

Utbredelse

Artene er utbredt i Palearktis, Nord-Amerika og dessuten i det sørlige Kina og Taiwan.
Herkules Senter

Herkules Senter er et kjøpesenter som ligger cirka en kilometer sør for Skien. Senteret ble åpnet i 1967, med 6000 kvadratmeter butikkareal. Høsten 2007 åpnet senteret på nytt med 30 000 kvadratmeter butikkareal etter en omfattende utbygging. Herkules er i dag på 42000 kvadratmeter, 110 butikker og 1550 parkeringsplasser. Omsetningen i 2015 var på 1445 millioner, noe som gjør det til Norges 22. største kjøpesenter målt etter omsetning.
I november 2012 kjøpte Petter Stordalen sitt selskap Home Investment senterkjeden Sektor-gruppen hvor Herkules Senter inngår fra svenske Niam for over syv milliarder kroner. I mai 2015 ble Sektor Gruppen solgt til finske Citycon for 12,4 milliarder norske kroner.
Vardeneset menighet

Vardeneset menighet er Den norske kirkes menighet (sokn) på Vardeneset i Tasta bydel i Stavanger.

Menigheten har to kirker, Vardeneset kirke og Austre Åmøy kapell.

Per 1. januar 2010 bor det 6 444 mennesker i Vardeneset sokn.

Historie

Vardeneset ble utskilt som egen menighet under Tasta prestegjeld 1. mai 1995. Menigheten hadde sine gudstjenester på Tasta bydelshus frem til menighetens eget kirkebygg stod klart 2. januar 2000. Vardeneset ble eget sokn ved omorganiseringen av prostiene i Stavanger 1. januar 2006. Da ble også Austre Åmøy lagt inn under Vardeneset sokn. Ved denne omleggingen ble kapellanstillingen på Vardeneset også omgjort til sokneprest.

Stefan Emmerhoff ble innsatt som prest for Vardeneset allerede i januar 1995, og var kapellan og senere sokneprest i Vardeneset menighet frem til august 2007.

Visjon

”Inkluderende fellesskap – levende Kristustro”

Vardeneset menighet ønsker å være et sted der mennesker kan oppleve et fellesskap med Jesus og et fellesskap med andre troende mennesker. Mottoet er tydelig på hva som er menighetens aller viktigste fokus: Troens opphavsmann – Jesus Kristus, men det åpner også for muligheten til at mennesker kan oppleve at menigheten ikke alltid klarer å leve opp til sitt klare motto.
Los Angeles Open

Northern Trust Open er en golfturnering på PGA-touren. Den spilles hvert år i februar på Riviera Country Club i Pacific Palisades i California, som er 6 472 meter lang, og har par på 71 slag. Navnet Nissan Open fikk turneringen i 1995, etter å ha hett Nissan Los Angeles Open, Los Angeles Open Presented by Nissan, Los Angeles Open, Glen Campbell-Los Angeles Open og Nissan Open. I 2007 ble Northern Trust Corporation annonsert som ny hovedsponsor og fra 2008 har konkurransen hatt navnet Northern Trust Open.
Napoli arkeologiske museum

Napoli arkeologiske museum (eller Statens museum for arkeologi i Napoli) (på italiensk Museo Archeologico Nazionale di Napoli) er et museum i Napoli, i sydlige del av Italia. Museet er lokalisert i nordvestre hjørne av den greske bymuren i Neapolis.
Museet har store samlinger arkeologiske objekter fra byene Pompeii, Stabiae og Herculaneum. Samlingen inneholder kunstobjekter av svært høy kvalitet, fra Hellas, Romerriket og rennesansen i Italia.
Museet regnes som det viktigste arkeologiske museet i Italia.

Museumsbygningen

Karl III av Spania grunnla museet i 1750-åra. Bygningen var oppført som en barrak for kavaleriet og brukt av byens universitet. Den ble utvidet på slutten av 1700-tallet.
China Inland Mission

China Inland Mission var et protestantisk misjonsselskap grunnlagt av den engelske misjonær Hudson Taylor den 25. juni 1865 i Brighton i England. Han var tilbake på hjembesøk etter misjonsarbeid i traktatsbyen Ningbo i Zhejiang i Kina.
Den 26. mai 1866 seilte den første gruppe misjonærer med seilskipet «Lammermuir» til Kina. Reisen tok fire måneder. Indre deler av Kina var tilgjengelige for protestantisk misjon etter opiumskrigene og det var dette som China Inland Mission skulle spesialisere seg på.
CIM stilte ikke konfesjonelle krav; så lenge det dreide seg om anglikanske eller protestantiske misjonærkandidater, og ellers oppfylte noen minstekrav, kunne de være med. CIM var i lang tid det dominerende protestantiske misjonsselskap i Kina.
Under bokseropprøret i 1900 var utenlandske misjonærer et viktig angrepsmål. China Inland Mission tapte flere medlemmer enn noe annet enkeltstående misjonsselskap: 58 voksne og 21 barn ble drept. Men i 1901, da fremmedmaktene krevde kompensasjon fra den kinesiske regjering, nektet Hudson Taylor å motta noen pengeerstatning for tap av liv eller eiendom i den hensikt å vise kineserne et eksempel på Kristi ydmykhet.
Villa Rietveld-Schröder

Beskrivelse

Det var bestemt av fru Schröder at huset så langt som mulig skulle designes uten vegger. Huset er derfor et av de beste eksemplene på De Stijl-arkitektur. 
Huset skiller seg radikalt, både interiør- og eksteriørmessig, mot all tidligere arkitektur. Det to etasjers høye huset ble bygget for enden av en husrekke, og gjør ingen forsøk på å passe inn i den omkringliggende bebyggelsen. 
Innendørs finnes det ingen statisk inndeling av rom. I stedet finnes det et dynamisk, åpent område, med mulighet for forandring. Underetasjen kan sies å være tradisjonell; omkring en trapp plassert i midten av huset finnes et kjøkken og tre værelser/soverom. Ovenetasjen er innredet til loftstue for å tilgodese bygningsmyndighetene. Den utgjør kun et stort åpent område, i tillegg til et bad og et toalett. Rietveld ville forme andreetasjen, som var fru Schröders, slik at den skulle kunne brukes til hva som helst, og gjøres åpen eller inndelt. Dette ble oppnådd med et system av flyttbare paneler. Når hele området er fullt inndelt, består etasjen av tre soverom, bad og et oppholdsrom. Mellom dette og den helåpne planløsningen finnes en endeløs rekke av varianter, som hver og en skaper egne spesielle muligheter.
Fasaden er en kollasj av plan og linjer. Det ser både ut som de henger sammen og som de glir forbi hverandre. Dette gir mulighet for å ha flere balkonger. På samme måte som Rietvelds rød og blå stol, har hver komponent sin egen form, posisjon og farge. Fargene ble valgt for å forsterke fasadens livlighet; forgrunnen er hvit og skyggene er grå, vinduer og dørkarm er svart, og i tillegg er det en rekke lineære elementer i primærfarger.
Fru Schröder bodde i huset frem til sin død i 1985. Huset ble restaurert av Bertus Mulder og er i dag et museum åpent for allmenheten. 
Huset ligger i Utrecht i et område med ordinær lavblokkbebyggelse, inntil en motorvei som ble bygget på 1960-tallet.
Lars Lunde

Idrettskarriere

I 2016 satte han personlige rekorder på baneløp på distansene 600m, 800m og 1 mile (1609m) med tidene: 1.24.66, 1.57.98 og 4.22.78. Han vant også 1 Mile, fikk 2. plass på 600m og 3. plass på 1500m på Pingvinlekene. På Vardlsungdomsspelen i Gøteborg vant han 1500m u20.  På innendørs NM i Bærum fikk han 3. plass på 800m og 7. plass på 1500m. På utendørs NM på Askøy fikk han 6. plass på 3000m hinder. På Sunnhordlandsmeisterskapet på Bømlo fikk han 2. plass på 400m. Han deltok aktivt på gateløp og vant Bergen City Maraton med Beerenberg, Stord rett opp u20, på ny løyperekord u20, Tour de Stord u20 på ny sammenlagt-rekord, Bruløpet på ny løyperekord, Midfjellet halvmaraton, Langs åkrafjorden, Sluseløpet og Fitjardalten på ny løyperekord. Han fikk også 3.plass på Langedalen opp og Meny aksdal løpet
I 2017 satte han personlig rekord på baneløp på 400m med tiden 53.74, fikk 2. plass på 1500m på Gneistspelen og 3. plass på 3000m på Karabinlekene. Han deltok aktivt på gateløp og vant Bruløpet , Stordløpet , Langs Åkrafjorden Fitjardalten og Karmøy maraton 10 km. Han fikk 2. plass på Midfjellet halvmaraton, Langedalen opp og Meny aksdal løpet. Og 3. plass på Vatnet rundt
I 2018 satte han personlige rekorder på baneløp på distansene 800m,1500m, 3000m og 10 000m med tidene: 1.56.01, 3.54.32, 8.22.30 og 31.03.10. Han vant også kretsmesterskapet i Hordaland på 5000m og 10 000m med ny banerekord på Osterøy stadion, 800m på Nornalekene og 1500m på Framolekene. På innendørs NM fikk han 9. plass på 3000m, med den 2. raskeste tiden i Hordaland u23 innendørs gjennom tidene og 10. plass på 1500m, med den 8. raskeste tiden i Hordaland u23 innendørs gjennom tidene. På utendørs NM fikk han 13. plass på 10 000m. Han deltok aktivt på gateløp og satte personlige rekorder på 5 km og halvmaraton med tidene: 15.03 og 1.09.55. Han vant Bergen City Maraton stafetten med Beerenberg på ny løyperekord, Sentrumsløpet 10 km i Oslo M20-22, Bruløpet på ny løyperekord, Sunnhordland maraton 10 km på ny løyperekord, 5149 Fitjar på ny løyperekord, Knarvikmila 5 km, Sluseløpet på ny løyperekord, Aibelsprinten, Langedalen opp på ny løyperekord  og Fitjardalten på ny løyperekord. På Norgesmesterskapet på halvmaraton i Stavanger fikk han 4. plass totalt og 1. plass i menn U23.  Han fikk også 2.plass på Langs Åkrafjorden og Djupadalten og 4. plass på 3-sjøersløpet.
Gransking

Å granske eller gjennomføre gransking betyr å undersøke noe grundig. I norsk juss har ordet gransking en spesialisert betydning i norsk straffeprosess og i selskapsrett.

Straffeprosess

I norsk straffeprosess er gransking en undersøkelse av reelle bevismidler (fast eiendom, løsøre, menneskekropp). Reelle bevismidler i en straffesak skal som utgangspunkt granskes av dømmende rett (utslag av bevisumiddelbarhetsprinsippet). Granskingen kan utføres av andre der det er nødvendig med særlig sakkyndighet, det som skal granskes vil forspilles før retten kan granske det e.l.
Det kan utføres forskjellige typer gransking utenfor hovedforhandlingen, blant annet rettslig granskingsforretning i en tingrett, granskingen kan overlates til sakkyndige, eller den kan utføres av polititjenestemenn som ledd i etterforskning.
Retten kan pålegge siktede eller tredjemenn å utlevere ting til gransking hvis vedkommende har vitneplikt, men vedkommende har ingen plikt til på eget grunnlag å levere inn ting som kan brukes som bevis. Ønsker ikke vedkommende å medvirke til utlevering av tingen når retten har pålagt det, kan retten få tingen beslaglagt.
Mistenkte i en straffesak kan underlegges en forholdsmessig kroppslig undersøkelse. For andre enn siktede (f.eks. offeret) kreves det samtykke for kroppslig undersøkelse.

Selskapsrett

I norsk selskapsrett er gransking noe minoritersaksjonærer kan kreve på generalforsamling for å undersøke ledelse og økonomi i et selskap. Dersom aksjeeiere som representerer en tidel av aksjonærene vedtar det, og tingretten finner at det er saklig grunn, oppnevnes det granskere som skal undersøke selskapet og levere granskingsrapport etter fullføring.
Eidsvoll museum

Eidsvoll museum er lokalmuseum for kulturhistorie i Eidsvoll. Museet er en del av Akershusmuseet, og omfatter flere museumsanlegg og samlinger.
Zhengyici Pekingoperateater

Zhengyici Pekingoperateater (kinesisk: 正乙祠戏楼 pinyin: Zhèngyǐcí Xìlóu), som ligger ved en hutong i det tidligere Xuanwudistriktet i Beijing, er et av de best kjente teatrene for Pekingopera. Det er også et av de eldste teatrene bygd i tre i hele Kina. Zhengyici betyr tempel (ci) for Zhengyi Xuantan Laozu (正乙玄坛老祖). Det ligger nær Den himmelske freds plass.
Teatret ble bygd i 1688, under Kangxi-keiserens styre under Qing-dynastiet. Det ble bygd på stedet for et tidligere buddhisttempel. Det har en rik historie som innbefatter forestillinger med Pekingoperaens stormester, Mei Lanfang.
Etter kulturrevolusjonen forfalt bygningen, men i 1995 betalte en lokal forretningmann for en fullstendig renovasjon.
ISO 3166-2:IN

ISO 3166-2:IN er Indias del av ISO 3166-2, som er del av ISO 3166-standarden utgitt av International Orginazation for Standardization (ISO), som definerer koder for navna til hovedinndelingene (f.eks. delstater eller fylker) av alle land med kode i ISO 3166-1.
For India er det definert koder for 28 delstater og 9 territorier.
Hver kode består av to deler, atskilt av en bindestrek. Første del er IN, ISO 3166-1 alfa-2-koden for India. Andre del er to bokstaver.